Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 311/10/6606	Lučenec, 14.11.2012
EEČ : 2-47-142-2012

U Z N E S E N I E

Trestná vec:	obvinená XXXXX 
Prečin:	Nebezpečné vyhrážanie podľa § 360 odsek 1, 2 písmeno a), b) Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: nezamestnaná
obvinenej z  prečinu nebezpečného vyhrážania podľa § 360 odsek 1, 2 písmeno a), b) Trestného zákona na  tom skutkovom základe, že  dňa 13.03.2010 asi o 18.00 hodine v byte na XXXXX vulgárne nadávala svojej matke XXXXX, nar. XXXXX a vyhrážala sa jej slovami, že „ty stará kurva, ja ťa zabijem, už sú tu, idú nás zabiť, radšej ťa zabijem ja, následne začala búchať zovretými päsťami do kúpeľňovej steny z umakartu, pričom kričala, že „ju zabije a zabije ako tú kúpeľňu, potom v kuchyni zobrala do ruky kuchynský nôž o dĺžke asi 25 cm s čiernou plastovou rúčkou, ktorý bez slova zodvihla nad hlavu a postavila sa proti svojej matke XXXXX, ktorá sa ju snažila upokojiť, čo sa jej aj podarilo a opatrne jej z ruky zobrala nôž, čím obvinená u svojej matky XXXXX vzbudila dôvodnú obavu, že svoje vyhrážky uskutoční.
lebo obvinená nebola v čase činu pre nepríčetnosť trestne zodpovedná.
Odôvodnenie:
	Uznesením povereného príslušníka Okresného riaditeľstva PZ, Úradu justičnej a kriminálnej polície v Lučenci sp. zn. ORP-900/1-OSV-LC-10 z 21.09.2010 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX za prečin nebezpečného vyhrážania podľa § 360 odsek 1, 2 písmeno a/ b/ Trestného zákona na tom skutkovom základe, že dňa 13.03.2010 asi o 18.00 hodine v byte na XXXXX vulgárne nadávala svojej matke XXXXX, nar. XXXXX a vyhrážala sa jej slovami, že „ty stará kurva, ja ťa zabijem, už sú tu, idú nás zabiť, radšej ťa zabijem ja, následne začala búchať zovretými päsťami do kúpeľňovej steny z umakartu, pričom kričala, že „ju zabije a zabije ako tú kúpeľňu, potom v kuchyni zobrala do ruky kuchynský nôž o dĺžke asi 25 cm s čiernou plastovou rúčkou, ktorý bez slova zodvihla nad hlavu a postavila sa proti svojej matke XXXXX, ktorá sa ju snažila upokojiť, čo sa jej aj podarilo a opatrne jej z ruky zobrala nôž, čím obvinená u svojej matky XXXXX vzbudila dôvodnú obavu, že svoje vyhrážky uskutoční.

	Nakoľko v priebehu skráteného vyšetrovania vznikli pochybnosti o duševnom stave obvinenej XXXXX, boli do konania pribratí znalci na vyšetrenie jej duševného stavu. Zo znaleckého psychiatrického posudku vypracovaného XXXXX  a XXXXX vyplýva, že obvinená XXXXX v minulosti trpela závažným duševným ochorením a to schizofréniou, trpela ňou aj v čase spáchania skutku a trpí ňou aj v súčasnosti. Uvedené závažné duševné ochorenie, teda psychóza v pravom slova zmysle mení jej správanie, pod vplyvom sluchových halucinácií, či paranoidných bludov dochádza k poruchám správania. Súčasne obvinená trpí aj mentálnou retardáciou, teda poruchou intelektu, čo je stav trvalý. Obvinená v čase spáchania skutku nemohla rozpoznať nebezpečenstvo svojho konania, jej ovládacie a rozpoznávacie schopnosti boli vymiznuté. Zo znaleckého posudku ďalej vyplýva, že pobyt obvinenej na slobode je nebezpečný. Vzhľadom na zistené psychické ochorenie znalci navrhujú obvinenej uložiť ochranné psychiatrické liečenie ústavnou formou. 

	Z ustanovenia § 23 Trestného zákona vyplýva, že kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak. 

	V zmysle ustanovenia § 215 odsek 1 písmeno e) Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 

Na základe týchto dôvodov som preto rozhodol tak, ako je to uvedené vo výrokovej časti tohto uznesenia. 	

Poučenie:
Proti tomuto uzneseniu je prípustná sťažnosť, ktorú možno
podať v lehote do troch dní od jeho oznámenia cestou tunajšej
prokuratúry na Krajskú prokuratúru v Banskej Bystrici.
Sťažnosť   m á   odkladný účinok.

JUDr. Ervin Csonka
prokurátor